4. Anlæg af nyt idrætsanlæg i [adresse] - Nedsættelse af følgegruppe (Åben)
Tidl. politisk behandling BY, 30.04.19, pkt. 69, BY, 25.02.20, pkt. 28., BY, 26.05.20, pkt. 93
Forventet sagsgang
TM-U, KF-U, ØK, BY
Lovgrundlag
SAGENS INDHOLD
Byrådet skal i denne sag tage stilling til nedsættelse af en følgegruppe for det videre 
arbejde med det nye idrætsanlæg i [adresse]. Det samlede projekt indgår i Budget 2023-
26 (A-602).
Byrådet nedsatte 20. maj 2020 en følgegruppe til planlægningen af det nye idrætsanlæg. I Budget 2022-
25 besluttede Byrådet, at følgegruppens arbejde skulle afvente Planklagenævnets afgørelser over de 
klager, som lodsejere havde indbragt over den lokalplan og ekspropriationsbeslutning, der ligger forud for 
realiseringen af det nye idrætsanlæg. Planklagenævnet og Taksationskommissionen har nu truffet 
afgørelse, og projektet kan genoptages. 
I lighed med den tidligere følgegruppe foreslås følgegruppen sammensat af lokale interessenter og med 
politisk repræsentation. Følgegruppen foreslås sammensat således:

Formanden for Kultur og Fritidsudvalget (formand for følgegruppen)

Formanden for Teknik og Miljøudvalget

Repræsentanter fra [adresse] (hovedforening, fodbold og tennis)

Direktøren for Børn og Kultur

Chefen for Trafik og Ejendomme

Kultur- og fritidschefen.
Børn og Kultur foreslår, at følgegruppen får en rådgivende rolle i forhold til Byrådets beslutninger og 
prioriteringer vedrørende anlæg, tidsplan og økonomi mv. Følgegruppen forventes at kunne påbegynde sit 
arbejde midt i januar 2023.
Børn og Kultur foreslår følgende rammer for følgegruppen: 

Arbejdet skal ske inden for rammerne fastsat i budget 2023-26, hvor der er afsat 37,5 mio. kr. til 
anlægsprojektet. Eventuelle ændringer i det projekt, der er beskrevet i [adresse] i Budget 2023-26 skal 
finansieres indenfor det afsatte budget

Arbejdsgruppens har en rådgivende funktion

Drøftelserne i følgegruppen sker på baggrund af oplæg fra forvaltningen og indgår i forvaltningens 
forberedelser af et beslutningsforslag til byrådet
•
Følgegruppen kan foreslå prioriteringer indenfor de eksisterende planrammer.
Eventuelle forslag til ændringer af projektet (eksempelvis ønske om en kunstgræsbane) kan have 
konsekvenser for det samlede projekt tidsplan. 
I forlængelse af følgegruppens arbejde forelægges Byrådet et dispositionsforslag for indretningen af det 
nye idrætsanlæg i [adresse] til godkendelse. Dispositionsforslaget skal kunne rummes inden for det afsatte 
[adresse]: EMN-2020-24954
Dok-ID: 3460489
Sagsbehandler: habh
Teknik- og Miljøudvalget
7. december 2022  16:00
budget. Der anvendes ekstern rådgiver til udarbejdelsen af dispositionsforslaget i lighed med andre større 
anlægsprojekter. 
Dispositionsforslaget danner grundlag for det videre arbejde med et endeligt projektforslag, projektering 
mv. Når Byrådet har godkendt dispositionsforslaget, udbydes rådgiveropgaven med henblik på 
projektering, myndighedsbehandling og udbud. I den forbindelse udarbejdes en foreløbig tidsplan for 
realisering af det samlede projekt. Ved godkendelsen af dispositionsforslaget kan Byrådet tage stilling til, 
hvorvidt følgegruppen skal fortsætte. Det forventes, at dispositionsforslaget forelægges for Byrådet juni 
2023.
ØKONOMI
Den samlede økonomiske ramme til det nye idrætsanlæg udgør 47,5 mio. kr. Heraf er 10 mio. kr. til 
arealerhvervelsen flyttet til jordforsyningsområdet. Der er 37,5 mio. kr. til realisering af selve 
idrætsanlægget, herunder stiunderføring, parkeringspladser, klubhus, fodbold- og tennisbaner, veje, stier 
og beplantning mv. 
Byrådet godkendte 25. februar 2020 en anlægsbevilling på 2,5 mio. kr. til finansiering af udgifter til 
planlægning og disponering af idrætsanlægget herunder afholdelse af udgifter til ekstern rådgivning, 
bygherreomkostninger til diverse forundersøgelser m.m. De 2,5 mio. kr. er en del af det samlede 
økonomiske ramme på 47,5 mio. kr. 
INDSTILLING
Direktøren for Børn og Kultur indstiller til Byrådet:
1.
At godkende nedsættelsen af følgegruppen for det nye idrætsanlæg i [adresse] samt rammerne for 
følgegruppens arbejde.
BESLUTNING
Teknik- og Miljøudvalget, 7. december2022
Fraværende: Ingen
.
Indstilles godkendt.
